SET เช้ารูด 10 จุด วิตกยอด “โควิด” พุ่งต่อเนื่อง – เข้าช่วงหยุดยาว “สงกรานต์”
SET เช้ารูด 10 จุด วิตกยอด “โควิด” พุ่งต่อเนื่อง – เข้าช่วงหยุดยาว “สงกรานต์”
12 เม.ย. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.04 น. อยู่ที่ 1,556.30 จุด ลบ 10.04 จุด หรือ 0.64% สูงสุดที่ 1,562.07 จุด ต่ำสุดที่ 1,555.51 จุด มูลค่าการซื้อขาย 6.72 พันล้านบาท
ด้าน บล.ฟินันเซีย ไซรัส ประเมินแนวโน้มตลาดวันนี้ คาด SET Index จะยังแกว่งตัว Sideways ในกรอบ 1,555-1,570 จุด และยังมีความเสี่ยงที่จะอ่อนตัวลงต่อจากความกังวลต่อตัวเลขผู้ติดเชื้อ COVID-19 ในประเทศที่พุ่งสูงในช่วงสุดสัปดาห์ที่ผ่านมาและกำลังเข้าสู่วันหยุดยาวช่วงสงกรานต์อีก 3 วันข้างหน้า แม้ว่าสถาบันในประเทศจะกลับมาซื้อหุ้นและต่างชาติซื้อต่อบางๆจากการที่ไม่มีมาตรการปิดเมือง จะเป็นปัจจัยบวกเล็กๆ แต่เรายังคาดว่าดัชนีมีโอกาสปรับลงทดสอบระดับ 1,530+- จุด ซึ่งเป็นจุดที่สามารถเริ่ม “ทยอยสะสม” หุ้นพื้นฐานอีกครั้ง